《内阁孙侍郎生辰纪德》
宋代·宋祁

凤琯凝姑律，奎鉤诞佐臣。
祥标六蓬矢，家盛十朱轮。
变道齐成鲁，端朝甫及申。
禁中朝夕诲，帝右老成人。
遍读兰图字，多陪豹尾尘。
桓荣师自许，石建谨无伦。
振鹭飞逾洁，缁衣久更新。
铸贤今是冶，播物晚为钧。
胡广潭留菊，蒙庄树有椿。
奉公为寿祷，山立辅昌辰。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。